До 21 юни Слънцето е в Близнаци и като че ли по-леко възприемаме всичко случващо се. После обаче и с навлизането на Слънцето в Рак, нашите мотиви за действия ще се управляват много повече от инстинктите и емоционалните ни преживявания, отколкото от логичните съждения. На този етап доста хора ще отчитат своята гледна точка за общовалидна истина, без да имат възможността да оценят колко субективни и извън реалността са тези оценки. Тази тенденция може да породи доста конфликти, те ще са породени от следните варианти на сценарии- от една страна ще има такива, които ще искат да променят някого и за „негово добро“ като го поучават, налагат правила, норми, изисквания, а стремежът за контрол и влияние е осезаем, често-краен. В друг случай и като противоположен, огледален, ответен отговор- не малко от нас ще се запънат на ината си, защото им е писнало да им казват какво да правят, а те все да са в позиция на компромис…И така, ще се изправим пред дилема- какво да изберем, а накрая задължително ще победят инстинктите за само-съхранение в по-общ смисъл. Кой знае на какви отстъпки не можем да разчитаме.